31994D0040
L 022/50
JURNALUL OFÍCIAL AL UNIUNII EUROPENE
DECIZIA COMISIEI
din 25 ianuarie 1994
privind lista unităților din Zimbabwe aprobate în vederea importului de produse din carne în Comunitate
(94/40/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 1601/92 (2), în special articolul 4 alineatul (1),
întrucât unitățile din țările terțe nu pot fi autorizate să exporte produse din carne în Comunitate decât dacă satisfac condițiile generale și speciale prevăzute în Directiva 72/462/CEE;
întrucât, în conformitate cu articolul 4 alineatul (3) din Directiva 72/462/CEE, Zimbabwe a înaintat datele unei unități autorizate să exporte în Comunitate;
întrucât o inspecție la fața locului efectuată de Comunitate a arătat că standardele de igienă ale acestei unități sunt adecvate și că aceasta poate fi introdusă pe o primă listă a unităților de la care se pot autoriza importurile de produse din carne;
întrucât importurile de produse din carne de la unitatea prevăzută în lista din anexă continuă să facă obiectul dispozițiilor deja stabilite, dispozițiilor generale ale tratatului și în special al celorlalte reglementări veterinare comunitare, mai ales cu privire la inspecția veterinară;
întrucât măsurile prevăzute în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Prin prezenta decizie se aprobă unitatea din Zimbabwe menționată în anexă pentru a exporta produse din carne în Comunitate.
(2) Importurile provenind de la această unitate sunt supuse dispozițiilor comunitare adoptate în domeniul veterinar prevăzute în altă parte, în special cele privitoare la inspec ția veterinară.
Articolul 2
Prezenta decizie se adresează statelor membre.
Adoptată la Bruxelles, 25 ianuarie 1994.